Անտոն Դրաքսլեր

Անտոն Դրաքսլեր (հունիսի 13, 1884(1884-06-13) կամ 1884, Մյունխեն, Գերմանական կայսրություն - փետրվարի 24, 1942(1942-02-24) կամ 1942, Մյունխեն, Նացիստական Գերմանիա), Գերմանական բանվորական կուսակցության հիմնադիր, որը հետագայում վերանվանվել է Նացիոնալ-սոցիալիստական ​​գերմանական բանվորական կուսակցություն և այն գլխավորել է Ադոլֆ Հիտլերը։


== Կենսագրություն ==
Նրա հայրը եղել է երկաթգծի աշխատակից, իսկ ինքը 1902-1923 թվականներին աշխատել է որպես փականագործ։ 1917 թվականին նա համալրել է նորաբաց Գերմանիայի հայրենական կուսակցության, ինչպես նաև Տուլեի ընկերության շարքերը։
Նրա քաղաքական իդեալը եղել է MAN ընկերության տնօրեն և Պանգերմանական միության առաջնորդ Պաուլ Տաֆելը։
1918 թվականի մարտին Դրաքսլերը իր կոլեգաների հետ հիմնում է «ազատ աշխատողները հանուն բարի կյանքի» կոմիտեն։
1919 թվականի հունվարի 5-ին Կարլ Հարրերի հետ միասին Մյունխենի գարեջրատներից մեկում հիմնել է Գերմանական բանվորական կուսակցությունը, որը 1920 թվականի փետրվարի 24-ին վերանվանվեց և դարձավ` Նացիոնալ-սոցիալիստական ​​գերմանական բանվորական կուսակցություն։ 1919 թվականի հունվարին Դրաքսլերը լուսաբանեց «Պրոլետարական իներնացիոնալիստների խորտակումը և համընդհանուր եղբայրության գաղափարի փլուզումը» հոդվածը։ Հենց նույն տարվա ընթացքում լույս տեսավ «Իմ քաղաքական զարթոնքը, գերմանացի սոցիալիստ աշխատողի օրագրից» պամֆլետը, որին ուշադրություն է դարձրել երիտասարդ Հիտլերը։
Շուտով Հիտլերը առաջին անգամ մասնակցեց կուսակցության հավաքին, իսկ հետագայում դարձավ կուսակցության ակտիվ անդամ, այնուհետև 1921 թվականին դարձավ դրա նախագահը։ Դրաքսլերը փորձեց խանգարել նրան և 1921 թվականի հուլիսի 25-ին նա դիմեց ոստիկանություն Հիտլերին մեղադրելով պրովոկացիոն գործողությունների մեջ։ 1921 թվականի հուլիսի 29-ին ընտրվեց կուսակցության նախագահ, իսկ Դրաքսլերը նշանակվեց «Վաստակավոր նախագահի» սինվոլիկ պաշտոնում և մնաց այդ պաշտոնին մինչև 1923 թվականը, հենց այդ թվականին էլ նա լքեց կուսակցությունը։ Դրաքսլերը չմասնակցեց Գարեջրային հեղաշրջմանը, իսկ կուսակցության փակվելուց հետո 1924-1928 եղել է պատգամավոր։ Կուսակցության գործունեության վերականգնումից հետո 1925 թվականից նա մասնակցել է դրա գործունեությանը, իսկ նացիոնալ սոցիալիստների իշխանության գալուց հետո կրկին համալրել է կուսակցության շարքերը, սակայն այլևս ոչ մի դեր չի խաղացել քաղաքականության մեջ չնայած մինչև 1937 թվականը մասնակցել է կուսակցական ժողովներին։ Կյանքի վերջին տարիներին եղել է խոր դեպրեսիայի մեջ և զբաղվել է հարբեցողությամբ։ Մահացել է 1942 թվականին Մյունխենում։


== Մշակույթ ==
Հարրի Տարթլդաֆի այլընտրանքային պատմություն ժանրի վեպերի շարքում հերոսներից մեկի կերպարը սեղծվել է Անտոն Դրաքսլերի անձի նմանոթյամբ։
Դրաքսլերի մասին հիշատակվում է նաև «Հիտլեր։ Հրեշի վերելքը» ֆիլմում։


== Ծանոթագրություններ ==


== Գրականություն ==
Richard J. Evans The Coming of the Third Reich. — New York, 2003. — ISBN 978-0-14-303469-8
Hamilton, Charles Leaders & Personalities of the Third Reich, Vol. 1. — R. James Bender Publishing, 1984. — ISBN 0-912138-27-0
Adolf Hitler Mein Kampf. — Boston, 1999. — ISBN 978-0-395-92503-4
Ian Kershaw Hitler: A Biography. — New York: W. W. Norton & Company, 2008. — ISBN 978-0-393-06757-6
Why Hitler?: The Genesis of the Nazi Reich. — Westport, Conn: Praeger, 1996. — ISBN 978-0-275-95485-7
William L. Shirer The Rise and Fall of the Third Reich. — New York: Simon & Schuster, 1960. — ISBN 978-0-671-62420-0
Zentner, Christian; Bedürftig, Friedemann The Encyclopedia of the Third Reich. — (2 vols.) New York: MacMillan Publishing, 1991. — ISBN 0-02-897500-6


== Արտաքին հղումներ ==
Անտոն Դրաքսլերի կենսագրությունը Archived 2008-02-07 at the Wayback Machine.(գերմ.)